Etusivu Hyte-mielen hyvinvointi

Stressi ja palautuminen

Stressi on kehon luonnollinen reaktio haasteisiin ja paineisiin.

Palautuminen ja rentoutuminen

Kun huoli herää

Stressi on kehon luonnollinen reaktio haasteisiin ja paineisiin. Lyhytaikainen stressi voi parantaa suorituskykyä ja keskittymiskykyä, mutta pitkittyessään se voi heikentää hyvinvointia ja lisätä sairastumisriskiä.

Stressin hallinnan keinoja:

Aikatauluta ja priorisoi tehtävät

Hyödynnä rentoutumisharjoituksia, kuten syvähengitystä

Pidä huolta unen laadusta ja riittävyydestä

Harrasta liikuntaa säännöllisesti

Vältä ylikuormitusta ja opettele sanomaan ei.

Palautuminen ja rentoutuminen

Palautuminen on välttämätöntä fyysisen ja psyykkisen hyvinvoinnin kannalta. Ilman riittävää palautumista stressi voi muuttua haitalliseksi ja heikentää toimintakykyä.

Rentoutumisen keinoja:

Hengitysharjoitukset

Luonnossa liikkuminen

Itselle mielekäs tekeminen, kuten musiikin kuuntelu tai taiteen harrastaminen.

Rentoutumista voi harjoitella. Voit esimerkiksi tutustua Mielenterveystalo.fi-verkkopalvelun rentoutuksen ja hengityksen omahoito-ohjelmaan:

Rentoutuksen ja hengityksen omahoito-ohjelmaa (mielenterveystalo.fi)

Kun huoli herää

Stressin hallintaan ja palautumiseen on saatavilla myös tukea. Kuormittavan elämäntilanteen kanssa ei kannata jäädä yksin. Jo läheiselle ihmiselle asiasta puhuminen voi auttaa.

Myös monet eri toimijat tarjoavat matalan kynnyksen toimintaa ja tukea. Miunhyvinvointi.fi-sivulle on koottu Pohjois-Karjalan alueen hyvinvointia ja terveyttä edistävät palvelut ja toiminnan. Sivustolla on oma teema mielen hyvinvoinnin palveluille.

Miunhyvinvointi.fi (miunhyvinvointi.fi)

Siun soten mielenterveyden palvelut auttavat laajasti mielen hyvinvointiin liittyvissä kysymyksissä. Digitaalisten palvelujemme Mielen hyvinvointi ‑chatissa saat hoitokoordinaattorilta ohjausta, neuvontaa ja hoitoa omaan tai läheisesi tilanteeseen.

Digitaaliset palvelut

Voit olla yhteydessä myös puhelimitse. Mielenterveyspalvelujen yhteystiedot on koottu Mielenterveys ja riippuvuudet ‑sivulle.

Kiireellisessä tilanteessa ota yhteyttä psykiatriseen päivystykseen tai soita yhteispäivystyksen p. 116 117.

Saatat olla kiinnostunut myös näistä

Ahdistuneisuuden hoito- ja palveluketju

Terapianavigaattori (terapianavigaattori.fi)

Tietoa stressistä (mielenterveystalo.fi)

Toimintaa hyvinvoinnin tueksi

Miunhyvinvointi.fi-sivustolta löydät hyvinvointia edistävää toimintaa ja vertaisyhteisöjä Pohjois-Karjalassa.

Artikkeli Stressi ja palautuminen julkaistiin ensimmäisen kerran Siun sote.